钦定古今图书集成/明伦汇编/闺媛典/第218卷 > 刘一麟妻曾氏
## 钦定古今图书集成/明伦汇编/闺媛典/第218卷 > 刘一麟妻曾氏

按《长沙府志》：“曾氏，湘乡人，适寺丞刘一麟，二十而寡，
遗孤常吉甫五岁。曾矢志守节，备尝艰苦，教子成令
器，历任著能吏名。初，一麟始丧，族之强悍，争相龁啮，
惟曾以清节为戚里所钦重。悍者谋屈，故克全其家，
以待子之成。常吉又早丧，曾复抚孤孙象贤，年九十
乃卒。”